Хитай һөкүмитиниң хотәндә йүз бәргән бу йәр тәврәш апити һәққидики хәвәрлири һазирғичә адәм өлүш, ярилиниш әһвали көрүлмигәнликини билдүрмәктә. Һазирғичә мәлум болған биваситә иқтисадий зиян 623 милйон 483 миң йүәнгә йәткән. Уйғур елиниң җәнубидики деһқанлар асасән лай кесәклик өйләрдә олтурушлуқ, адәттә лай кесәк өйләр 5 балдин юқири болған йәр тәврәш һадисилиригә бәрдашлиқ берәлмәйду, һазирғичә бу җайларда йүз бәргән бәш бал әтрапидики йәр тәврәшләрниң кәлтүргән апәтлири зор болуп кәлмәктә. Бу қетим 16 шәһәр, наһийә вә йезиларғичә тәсири көрүлгән бу йәр тәврәшниң дәриҗиси 6 бал.